google/wiki40b huggingface dataset:
Pachygnatha clercki

Utbredelse

Pachygnatha clercki er utbredt i Europa. Den finnes i Norge.

Utseende

Pachygnatha clercki har en rødlig lyst brun eller brun forkropp, med et tydelig mørkt midtbånd. Sidene av forkroppen er mørkt brune. Bena er lyse, guloransje. Bakkroppen kan variere mye i farge og mønster. Hos enkelte kan bakkroppen være helt svart. Kroppen er todelt i en bakkropp (abdomen) og en forkropp (prosoma eller cephalothorax). Foran på hodet er det åtte øyne. Som voksne (imago) er hunnen 5 mm, mens hannen er 4,5 mm lang (kroppens lengde).
Flere av artene i slekten Pachygnatha er ganske lik hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. P. clercki ligner Pachygnatha listeri. De kan skilles på epigyn og pedipalper, men det er også en forskjell i hoggtennenes utforming. P. listeri har en nesten helt rett hoggtann, mens den hos P. clercki har en liten knekk på midten.

Levevis

Pachygnatha clercki finnes  i kratt, blant urter og gress.
Lophorrhina pentachordia

Utseende

En middelsstor (ca. 20 millimeter), avlang, svart gullbasse. Hannen har et skovlformet framspring i pannen. Pronotum er svart, med fem gule eller hvite lengdestriper, to av disse fortsetter framover på hodet, og de ytterste stripene har en "sløyfe" innover som avgrenser et ovalt område. Scutellum er svart med gule kanter. Dekkvingene er rødlige svarte med korte, gule tverrstriper. Alle de gule tegningene er formet av små, gule skjell.
Beina er rødlige. Undersiden er delvis kledt med gule skjell.

Utbredelse

Arten lever i det vestlige og sentrale Afrika.
Benijofar

Geografi

Kommunen ligger like ved AP7 motorveien mellom Alicante og Cartagena, og ved elven Segura. 
Kommunen kan lett oppfattes som en del av Rojales, siden Rojales ligger geografisk både øst og vest for kommunen.

Kart over området

Det mørkerøde feltet viser kommunen Rojales, Benijofar er kommunen avgrenset i mellom.

Historie

Navnet Benijofar kommer av det arabiske stammenavnet Beni Yafar, som betyr «Yafar's etterkommere», og stedets opprinnelse er fra gammelt av en islamsk jordbruksbosetting. 
I 1587 ødela en flom i elven Segura boseting og avlingene og skapte store vansker for byen. I 1704 ble etterkommeren av Jaime Gallego Fajardo y Satorre, som i 1589 tok kontroll over provinsen, oppnevnt som Baron for området.
I 1957 ble store deler av byen og flere innbyggere drept, som følge av nok en flom.

Steder av interesse

Iglesia Parroquial (kirke) har spesielle arkitektoniske trekk.

Fiesta

Det avholdes lokal landsbyfest til minne om San Jaime den 25. juli hvert år. Da rigges det opp telt på torvet, og det er familieunderholdning og salg av mat og drikke.

Norsk tilknytting

Det er en stor fast norsk bosetning i kommunen og i nabokommunene Torrevieja, Orihuela, Rojales, Orihuela Costa og Guardamar del Segura. 
I nabokommunen Rojales (Ciduad Quesada), som ligger i gangavstand fra Benijofar, er det en norsk skole som har et fullverdig undervisningstilbud for barne- og ungdomsskole, samt videregående skole.
Torrevieja, som ligger 15 minutter sør med bil, har norsk sjømannskirke som avholder ordinære gudstjenester på norsk, organiserer sosiale arrangementer, og foretar bryllup, konfirmasjon og barnedåp. 
Det er også norsk konsulat i Torrevieja og Alicante. Hos konsulatet i Torrevieja kan fastboende nordmenn bestille nye pass, avgi stemme ved kommune-, fylkes- eller stortingsvalg. Norske turister som har mistet passet sitt, kan få utstedet et «reisebevis» som er gyldig for hjemreise til Norge med SAS eller Norwegian. Konsulatet kan ikke utstede nødpass, og henviser slike forespørsler til konsulatet i Benidorm, en by en time og tre kvarter nord for Benijofar med bil.
Podestà

Podestà er navnet gitt til enkelte høyfunksjonærer i mange italienske byer, siden den tidlige middelalderen, og er hovedsakelig en øvrighetsperson av en bystat, som på annen måte er motstykker i andre byer, for eksempel rettori, «bestyrer», men det er også en lokal administrator, en representativ for den hellige romerske keiseren.
Betegnelsen stammer fra det latinske ordet potestas, som betyr makt.
CROWS

CROWS står for Common Remotely Operated Weapon Station og er et våpenprogram som brukes av den amerikanske hæren. Hensikten med programmet er å få en felles fjernstyrt våpenstasjon på en rekke forskjellige, pansrede kjøretøyer som tidligere hadde flere forskjellige løsninger fra forskjellige fabrikanter.
CROWS I ble levert av amerikanske Recon Optical.
CROWS II ble tildelt norske Kongsberg Protech Systems i august 2007, en kontrakt på 8 milliarder norske kroner som omfattet levering av våpenstasjoner, utstyr og opplæring over en periode på fem år. KDA leverer fra før våpenstasjonen Protector RWS til den amerikanske hæren for bruk på Stryker pansrede personellkjøretøy.
Gnathocera allardi

Levevis

Arten er knyttet til gressenger. De voksne billene finnes gjerne på aksene til ulike gress.

Utbredelse

Arten er utbredt i Kongo.
Villa Argentina

Geografi

Byen er i sørøstlige Canelones i Costa de Oro, ved siden av Río de la Plata.
Freia (kaserne)

Freia er et kasernebygg på Karljohansvern i Horten kommune. Bygget stod ferdig i 1991, og rommer totalt 5 800 kvadratmeter.

Militær bruk

Kasernen var i bruk av militæret til befalsskole til de la basen sin til Vealøs og Norske Løve i 2006.

Sivil bruk

Etter at forsvaret trakk seg ut har det vært mange planer med eiendommen. Tre ganger har den vært til salgs, og det har vært mange forslag om bruk, blant annet sykehjem. Bruken har likevel stort sett vært begrenset. I store perioder har det stått tomt, selv om noe utleie har forekommet, blant annet at vikarbyråer leid plass for sine ansatte.

Salgsprosessen

Etter flyttingen i 2006 har bygget i store perioder stått tomt. Det var snakk om salg i 2008, men Forsvaret trakk seg.
I 2011 var det på nytt snakk om salg . Også denne gangen ble det ikke noe av salget.
I 2014 kom salget opp for tredje gang, og Horten kommune vedtok å sette av 40 millioner kroner til å kjøpe eiendommen, og benytte seg av sin forkjøpsrett.

Andre begivenheter

Kronprins Haakon gikk på befalsskolen i Horten og bodde i kasernen. Hav var aspirant fra 28. juni- til 4. august 1992, og befalselev fra 5. august 1992 til 30. juni 1993.
Mary Robinson

Politisk karrière

Robinson er utdannet jurist og ble 25 år gammel professor i forfatningsrett og strafferett ved Trinity College i Dublin.
Fra 1969 til 1989 var hun medlem av Seanad Éireann, det irske senatet. 
Den 7. november 1990 ble hun valgt til president i Irland, som landets første kvinnelige president.
Hun ble utnevnt til FNs høykommissær for menneskerettigheter i 1997, og trådte tilbake som president før utløpet av presidentperioden.
Fra 2002 har hun vært ærespresident for Oxfam International.
Binary blob

I sammenheng med fri og åpen programvare er en binary blob en proprietær binærkode som er lukket. Begrepet brukes vanligvis om lastbare kjernemoduler som lastes inn i kjernen til et fritt og åpent operativsystem, og er noen ganger brukt om kode som kjører på utsiden av kjernen, slik som firmware, mikrokode eller programmer som kjøres i brukermodus. Begrepet blob (binary large object) ble første gang brukt i databaser for å beskrive en samling av binære data som er lagret som en enkel enhet.
Dødmannshånd

Utbredelse

Dødmannshånd overlever i relativt kaldt vann og blir vanligvis funnet på kysten i den tempererte delen av Nord-Atlanteren.  Dødmannshånd forekommer fra grunt vann, men er mer vanlig på dyp ned til 50 meter, og sjeldnere ned til 100 meter der det er mindre lys. Ifølge Artsdatabanken er den utbredt fra Oslofjorden, og rundt norskekysten til Trøndelag og Trondheimsfjorden, mer sjelden lengre nord.

Levevis

Dødmannshånd trenger en hard, fast overflate å feste seg i. Det kan være steiner av ulike størrelser, skall av skjell og krepsdyr, stykker av tre eller skipsvrak. Dødmannshånd bor i kolonier, med hvite, gule eller oransje eksponeringer, som ofte minner om hender eller fingre. Dødmannshånd kan bli opp til 25 cm høye og "fingrene" vanligvis er mer enn 3 cm i diameter. Det er en kjøttig koral med samme konsistens som brusk. Overflaten danner et skall av ekso-skjelettet. De enkelte polyppdyr er hvite, gjennomsiktige og stikker ut fra små hull i den lærete overflaten når de skal ta mat. Det gir dødmannshånden et loddent utseende på avstand.
Polyppene hos dødmannshånd har åtte små tentakler, men de enkelte armene er vanskelig å se med det blotte øye. Polyphodianer er følsomme  og går vanligvis inn i korallen når de blir berørt. De vises bare etter flere timer.
Dødmannshånd er altetende,  polyppene filtrerer sjøvannet for både dyreplankton og planteplankton. Polypene trekker også oksygen ut av vannet. Dødmannshånd foretrekker steder der det er mye strøm.  Dødmannshånd blir fra 20 til 50 år gamle.
Kėdainiai

Kėdainiai er en by i Kaunas fylke, Litauen. Kėdainiai er en av de eldste byene i Litauen. Byen ligger nær elva Nevėžis.
Jesuskirken (København)

Eksteriør

Hovedfasaden domineres av tre store buer som hviler på to tunge granittsøyler. Kirken er kobbertekket og hovedfasaden vender mot nord og den tresidete koravslutningen mot syd.
Krusifikset ved inngangspartiet er et verk av Jens Adolf Jerichau. På motsatt side av krusifikset står skulpturen «Trold, der vejrer kristenblod» av Niels Hansen Jacobsen.
Kampanilen – tårnet – ble oppført etter at selve kirken ble innviet. Det er utført i romansk stil og er 52 meter høyt. På toppen av spiret er det plassert en engel på 3,5 meter. Tårnet ble kalt «Alftårnet» etter Jacobsens sønn som døde i 1890.

Interiør

Det ble ikke spart på noe da kirken skulle utsmykkes og da den var ferdigstilt i 1890 hadde prisen kommet opp i et beløp på 1 million kroner. 
Selve kirkerommet bæres oppe av 82 marmorsøyler som deler opp rommet i tre skip.
Flere kjente kunstnere har stått for interiøret. Kirkens døpefont er laget som et muslingskall og er utført av Jens Adolf Jerichau. Den er stilt opp i en av nisjene i koret. Stephan Sinding har stått for en frise som viser Jesus i midten og flere av kirkens menn. Frisen er i grågult på rød bunn. Videre har kirken 12 glassmalerier tegnet av C.N. Overgaard. De viser kjente personer fra det gamle og nye testamente.
Kirken har en minneskulptur over ekteparet Jacobsen laget etter en skisse av Bertel Thorvaldsen og to byster utført av Ludvig Brandstrup.
Orgelet er enestående i sitt slag og er bygget i Paris av Aristide Cavaillé-Coll. Jacobsen kjøpte det for 110 520 kroner. Kirken har senere gått til anskaffelse av et orgel til.
Moss Svømmeklubb

Moss Svømmeklubb ble stiftet i 1918 og har per 2015 ca. 220 aktive medlemmer.
Klubben har, med unntak av krigsårene 1940–45, vært i kontinuerlig virksomhet. Frem til Mossehallen ble bygget i 1970, måtte aktivitetene foregå utendørs, henholdsvis i Mossesundet, på Sjøbadet og i Vansjø. Etter 1970 har svømmeklubben hatt treninger hver uke i Mossehallen.
Wimbledon-turneringen 1989

Wimbledon-turneringen 1989 ble spilt i juni i London og er en Grand Slam-turnering i tennis på gress. Det ble tyske seire i begge singlefinalene. Boris Becker vant over Stefan Edberg og tok sin tredje singeltittel i Wimbledon. I singleturneringen for damer vant Steffi Graf sin andre singletittel gjennom å vinne finalen i år som i fjor over Martina Navrátilová. Jana Novotná vant både double damer og mixed double i par med henholdsvis Helena Sukova og Jim Pugh. I double herrer vant paret John Fitzgerald & Anders Järryd fra Australia og Sverige.
DT Swiss

Historie

Selskapet ble etablert i 1994 ved et ledelses-utkjøp fra «Vereinigte Drahtwerke AG» av Marco Zingg, Maurizio D’Alberto og Frank Böckmann. Det produserte eiker og hadde 28 ansatte. I 1995 kjøpte DT Swiss produksjonsselskapet som laget det anerkjente Hügi-navet. Året etter etablerte det produksjon, salg og markedsføring av eiker i Grand Junction, USA, for det amerikanske markedet. I 1999 startet produksjon av nippler i Biel. To år senere lanserte det de første demperenhetene for sykler med bakdemping. I 2003 startet produksjon av felger i Biel. Selskapet ble det første i sitt segment som leverte komplette hjul. I 2005 ble det åpnet et 5000 kvadratmeter stort produksjonsanlegg for felger og nippler, og etablert et asiatisk datterselskap i Taiwan, for leveranser i Asia. I 2006 kjøpte Swiss opp gaffel-produksjonen til det britiske selskapet Pace Cycles Ltd. Året etter startet selskapet egen produksjon av karbonfiber.
Allied Command Operations

Allied Command Operations (ACO) er en av de to overkommandoene i NATOs militære kommandostruktur. Den andre er Allied Command Transformation.
ACOs hovedkvarter ligger i Casteau, nord for den belgiske byen Mons, og er av historiske årsaker kjent som Supreme Headquarters Allied Powers Europe (SHAPE). Øverstkommanderende for ACO har, også dette av historiske grunner, tittelen Supreme Allied Commander Europe (SACEUR), og er «dobbelthattet» som sjef for den amerikanske U.S. European Command.
Txiki Begiristain

Landslaget

Txiki Begiristain spilte 22 landskamper for Spanias herrelandslag. Han ble tatt ut i Spanias tropp til EM i fotball 1988 og VM i fotball 1994.
Baljåsen

Naturreservat

Fjellet ligger i Baljåsens naturreservat, som består av bratte, kalkholdige skråninger med verdifull fauna og flora. Her finnes blant annet trollbær og myske.
På de høyeste åsene vokser fattig barskog med hovedsakelig i furu, men med innslag av bjørk, osp og eik. I fuktige daler og bakker, og i ura vokser rikere furuskog og frodig løvskog. Noen steder dominerer edelløvskog med mange treslag som ask, eik, lind, lønn og alm.
Den næringsrike leirskiferen gir en rik og interessant flora. Mange av artene er rødlistede arter, slik som skogsvingel. Området er et viktig habitat for hvitryggspett, og for øvrig finnes alle Sveriges hakkespettarter i reservatet.
Området er inkludert i EUs økologiske nettverk av verneområder Natura 2000, og forvaltes av Västkuststiftelsen.
Salve Sauegjeter

Handling

Salve Sauegjeter treffer gutten Kjell. Han er på vei til en utstilling med en sau, som han tror han kan vinne en premie for.
Stéphane Dion

Karriere

Dion har en magistergrad i statsvitenskap fra Université Laval og en doktorgrad i sosiologi fra Institut d'études politiques de Paris (Sciences Po).
Dion har vært valgt inn i underhuset fra valgretsen Saint-Laurent—Cartierville siden 1996.
Roskilde

Roskilde domkirke

Byens største attraksjon er Roskilde domkirke, som var den eneste domkirken på Sjælland frem til det 20. århundre. Domkirken er fra tidlig middelalder og i gotisk stil, og er gravplass for en lang rekke danske konger og dronninger. En del kongelige begravelseskapeller har blitt føyet til bygningen opp gjennom årene, noe som har endret bygningens fremtoning. 
I 1995 ble domkirken tatt opp på UNESCOs Verdensarvliste på grunn av sin utsøkte arkitektur, kunstneriske utsmykking og sin historiske betydning.
Domkirken er en vesentlig turistattraksjon sammen med Vikingskipmuseet og besøkes årlig av flere enn 115 000 turister.

Roskilde-festivalen

I Roskilde har Roskilde-festivalen blitt avholdt årlig siden 1971.  Festivalen har over 100 000 besøkende årlig, og er med dette Nord-Europas største musikkfestival.
I kraft av festivalens betydning innen dansk musikk er det besluttet å bygge Danmarks Rockmuseum i byen. Museet er planlagt åpnet i midten av 2015.
Bowling under Asialekene 1986

Bowling under Asialekene 1986. Bowling var en av sportene under de tiende Asialekene som ble arrangert i Seoul i Sør-Korea. Det var andre gangen som bowling var med på programmet i Asialekene. Bowlingturneringene ble avviklet i perioden 26. september til 1. oktober 1986. Det var i alt tolv turneringer, seks for menn og seks for damer. Japan ble beste nasjon med seks gullmedaljer foran Filippinene og Sør-Korea med to hver.
French Open 1996

French Open 1996 ble spilt på Roland Garros-stadion i Paris i perioden 27. mai til 9. juni. French Open er en Grand Slam-turnering i tennis på grus. Jevgenij Kafelnikov beseiret Michael Stich i singlefinalen for herrer og Steffi Graf vant over Arantxa Sánchez Vicario i damefinalen.
Sigdviklere

Utseende

Stort sett middelsstore (vingespenn hos de norske artene 10-20 millimeter), hvite til brunlige viklere med forholdsvis smale forvinger. Forvingens ytterkant er tydelig innbuktet rett bak spissen slik at vingespissen blir sigdformet. Ved forvingens bakkant er det ofte en stor, mørk flekk.

Levevis

De fleste artene har larver som lever på busker og løvtrær, særlig planter i vierfamilien og lyngfamilien. Det finnes også arter som lever på urter i erteblomstfamilien.

Utbredelse

Slekten er utbredt over hele Europa, og i det nordlige Asia og Nord-Amerika.
Ensemblevarsling

Måneds- og sesongvarsling

For å lage værvarsel som går en måned eller lenger frem i tid blir som regel ensemblevarslingsmetoden brukt.
Survivor (USA)

Mottakelse

Survivor USA har vært meget suksessfylt i USA, og har flere ganger blitt stemt opp blant «Topp 10» serier. Serien har blitt ofte kalt «Mother of all reality shows» (den opprinnelige av alle realityserier), og kom på TV.com sin tredjeplass over mest innflytelsesrike serier på 2000-tallet.
De to første sesongene har hatt høyest gjennomsnittlig seertall, med sesong to på topp med 30 millioner, tett fulgt av første sesong med 28,3 millioner. Rekorden for en enkeltepisode har imidlertid første sesong, hvor finalen ble sett av hele 51,7 millioner. Dette er det nest høyeste seertallet for et enkeltprogram for dette tiåret, såvidt slått av aller siste episode av situasjonskomedien Venner for livet.

Handling

Serien handler om en gruppe mennesker som skal oppholde seg på en øde plass i et visst antall dager. De kan deles opp i flere grupper, eller være samlet hele tiden. Ved oppdeling blir de samlet når det er ett visst antall igjen. Deltakerne går igjennom to typer konkurranser, belønnings-konkurranser, og immunitets-konkurranser. I tillegg kan det også være konkurranser hvor den eller de som er blant taperne blir sendt hjem. Det finnes også skjulte immunitets-idoler.

Utstemming

Det holdes «Tribal Councils» (stammemøter) hvor deltakerne stemmer hjem normalt en deltaker. Deltakeren som har vunnet immunitets-konkurransen kan ikke stemmes hjem. Deltakere som har funnet en immunitets-idol og bruker den i et stammemøte kan heller ikke sendes hjem.

Valg av vinner

Når det er kun finalistene igjen, skal de som ble utstemt, normalt de siste ni deltakerne, være jury og stemme på den de mener er den fortjente vinner av sesongen. Vinneren får en million amerikanske dollar, og i de fleste sesongene også en bil. Vinneren får også tittelen «Sole Survivor». 
Siden sesong 15 har det også blitt delt ut en pris (Sprint's Player of the Season) på 100 000 amerikanske dollar hvor seerne stemmer på sin favoritt. Det blir i tillegg utbetalt penger til alle deltakerne avhengig av hvor lenge deltakerne klarer seg i programmet, og for å delta på sluttprogrammet der de alle møtes igjen.

10-årsjubileum

Seriens tyvende sesong og 10-årsjubileum hadde sendestart 11. februar 2010, og var for tredje gang en spesialversjon hvor tidligere deltakere deltar (første gang var sesong 8). Denne gang var det kun tidligere deltakere med, og de var delt i gruppene «Heroes» (heltene) og «Villains» (skurkene). Disse er sortert etter de som har vært ærlige og samvittighetsfulle i tidligere sesonger, mot de som har løyet og jukset. Etter sammenslåingen tok de navnet «Yin Yang».

Finalen

Sandra Diaz-Twine, Parvati Shallow og Russell Hantz kom til finalen, Sandra Diaz-Twine fikk flest stemmer fra juryen og vant.
MFK Karviná

Historie

Klubben ble grunnlagt i 2003, og spiller sine hjemmekamper på Městský stadion som har en kapasitet på 4 833.
Sepp

Etymologi

Sepp er en tysk diminutiv av Joseph, som via greske Ioseph (gresk: Ιωσηφ), er dannet av hebraiske Josef (hebraisk: יוֹסֵף), som betyr «han skal forøke».
La Guaca vannkraftverk

La Guaca vannkraftverk er en demning med vannkraftstasjon i elva Bogotá i Colombia.
Anlegget har turbiner med installert produksjonskapasitet (ytelse) på 311 MW.
Løkkeveien (Stavanger)

Løkkeveien (1–111, 8–90) i Stavanger går fra Bjergsted i nord til rundkjøringen ved Kannikparken like ved fylkesadministrasjonen i gamle Stavanger sykehus. Midt i Løkkeveien ligger krysset ved Ny Olavskleiv, som kommer sørvestover i en tung bakke fra hovedpostkontoret. Her ligger blant annet studenthuset Folken, SAS-hotellet og Clarion-hotellet. I nord ligger Løkkeveien vest for Gamle Stavanger.
Arkitekturmaleri

Arkitekturmaleri er en retning innenfor malerkunsten med arkitektur som hovedmotiv.  Retningen utviklet seg særlig i Nederland fra 1500-tallet og utover, med blant annet Emanuel de Witte (1617–1692) og Jan van der Heyden (1637–1712) som representanter, men har røtter tilbake til romersk kunst som i Pompeii.
Blant skandinaviske representanter fra 1800-tallet er blant annet Vincent Stoltenberg Lerche fra Norge og de danske malerne Jørgen Roed, Constantin Hansen og Christen Købke.
London Marathon 2018

London Marathon 2018 ble arrangert 22. april 2018, og var den 38. utgaven av London Marathon.
Cirka 40.000 løpere deltok, og dette var den varmeste London Marathon noen sinne, med temperaturer på opptil 24,1 grader Celsius.
Henrys ishaug

Henrys ishaug er en pyramideformet ishaug som er rundt 11 km lang mellom Korff ishaug og den sørlige delen Berkner Island i Ronneisen i Antarktis. Den ble først besøkt av amerikanske geofysikere under Det internasjonale geofysiske året fra Ellsworth-basen i 1957–58 og ble navngitt av Advisory Committee on Antarctic Names etter kaptein Clifford D. Henry fra Military Sealift Command, en erfaren amerikansk kaptein som hadde kommandoen over USNS «Private John R. Towle» (T-AK-240). Henry døde ombord på skipet sitt 16. februar 1975 på vei hjem fra den 14. reisen til Antarktis for U.S. Antarctic Research Program.
Lars Hirschfeld

Karriere

Han har tidligere spilt for blant annet den tyske klubben Energie Cottbus og engelske Tottenham, samt en rekke låneopphold i mindre klubber. 
Sommeren 2005 ble Hirschfeld signert av Tromsø som erstatter for den skadde Knut Borch. Han spilte så bra i Tromsø-målet at han beholdt plassen også etter at Borch ble friskmeldt, og ble av mange regnet som Tippeligaens beste keeper i 2005. Tromsø ønsket å beholde spilleren da kontrakten hans gikk ut ved sesongslutt, men Hirschfeld valgte i stedet å signere for Rosenborg, hvor han kjempet med Espen Johnsen om keeperplassen, og etter hvert tok han over plassen som førstekeeper i Rosenborgmålet.
Han ble solgt fra Rosenborg, som han spilte i helt fram til 2007. Fra 2008 spilte han for den rumenske klubben CFR Cluj. I 2009 ble han solgt til Energie Cottbus.
Den 15. januar 2010 skrev han under for Vålerenga. Etter seks år i Vålerenga, signerte han for KFUM 21. januar 2016.

Privatliv

Hirschfelds far Friedrich-Wilhelm kom opprinnelig fra Plettenberg i Nordrhein-Westfalen i Tyskland og emigrerte i 1972 til Canada. Lars Hirschfeld har derfor tysk pass, og kommer derfor utenfor utenlandskvoten.
Hirschfeld er språkkyndig, og snakker både tysk, fransk, spansk, portugisisk, italiensk, rumensk og norsk, i tillegg til engelsk.

Meritter

Han ble norsk seriemester i 2006 med Rosenborg, og rumensk seriemester i 2008 med CFR Cluj.
Pseudokrater

Et pseudokrater er en vulkansk landform som ligner på et ekte vulkankrater, men som i motsetning til ekte vulkankratere ikke har noen utbruddsåpning som det faktisk har strømmet lava ut fra. Pseudokratere er også kjent som «rotløse kjeglevulkaner», siden de mangler et kanalsystem med magma under jordens overflate.
Pseudokratere dannes ved dampeksplosjoner som oppstår når varm lava flyter ut over et vått underlag, som for eksempel en sump, en innsjø eller et tjern. De eksplosive gassene bryter gjennom lavaoverflaten på nesten samme vis som i et freatisk utbrudd, og tefra bygger opp kraterlignende former som kan ligne meget på ekte vulkankratere.
Kjente eksempler finnes på Island, blant annet kraterne i innsjøen Mývatn (Skútustaðagígar), Rauðhólar utenfor hovedstaden Reykjavík og Landbrotshólar sørøst på Island. Pseudokratere har også blitt oppdaget på Mars, noe som tyder på at det en gang var vann på planeten.